จัดลำดับประเทศที่มีประชากรมีความสุขที่สุดในโลก
พูดถึงประเทศที่ประชากรมีความสุขที่สุดในโลก หลายท่านคงจะฟันธงว่าต้องเป็นประเทศในยุโรปแน่ๆ แต่ในการจัดอันดับครั้งล่าสุดโดย New Economics
ประเทศเล็กๆ ในแถบอเมริกากลางตั้งอยู่ระหว่างนิคารากัวกับปานามา ขนาบข้างด้วยทะเลสีคราม อุดมสมบูรณ์ด้วยป่าฝน และชายหาดสีขาวไกลสุดสายตานี่คือสถานที่ที่ได้ชื่อว่า ประเทศที่มีความสุขที่สุดในโลก – คอสตาริกา องค์กรวิจัยเอกชน New Economics Foundationจัดอันดับประเทศที่มีความสุขที่สุดในโลก โดยใช้ดัชนีโลกแห่งความสุข HappyPlanet Index ซึ่งพิจารณาจากความพึงพอใจของประชาชนช่วงอายุเฉลี่ยประชากร และผลกระทบที่มีต่อระบบนิเวศน์ทางธรรมชาติของประเทศต่างๆ143 ประเทศ และครอบคลุมถึงประชากรโลกราว 99% ผลปรากฎว่าคอสตาริกานำมาเป็นอันดับที่ 1 โดยประชากรคอสตาริกามีช่วงอายุเฉลี่ย 78 ปีครึ่งสูงเป็นอันดับที่ 2 รองจากแคนาดา ในขณะที่ชาวคอสตาริการาว 85% บอกว่ามีความสุข และพึงพอใจกับชีวิตที่เป็นอยู่ซึ่งเป็นสัดส่วนที่สูงที่สุดเมื่อเทียบกับประเทศอื่นๆ และในด้านสิ่งแวดล้อมนั้นคอสตาริกาคือหนึ่งในประเทศที่มีระบบนิเวศน์สมบูรณ์สะอาดและสวยงามที่สุดในโลก ในการจัดอันดับครั้งนี้มีประเทศในแถบละตินอเมริกาอยู่ในอันดับสูงสุด 10 อันดับแรก ถึง 9 ประเทศด้วยกันโดยรองจากคอสตาริกา คือประเทศสาธารณรัฐโดมินิแกน จาไมก้าตามมาในอันดับที่ 3 และกัวเตมาลาในอันดับที่4 สำหรับประเทศจากแถบอื่นๆ ที่แทรกตัวเข้ามาใน 10 อันดับแรกมีเพียงประเทศเดียวนะครับซึ่งก็ไม่ใช่อื่นไกลแต่เป็นเวียดนามเพื่อนบ้านของไทยนี่เองโดยเวียดนามเข้ามาอยู่ที่อันดับ 5 ด้วยช่วงอายุเฉลี่ยประชากร 73.7 ปีและชาวเวียดนาม 65% บอกว่ามีความสุขดีกับชีวิตครับประเทศในเอเชียที่ติดอันดับสูงๆอีกประเทศหนึ่งคือฟิลิปปินส์ อยู่ในอันดับที่ 14จาก 143 ประเทศ ในขณะที่ประเทศซิมบับเวในอาฟริกาคือประเทศที่ประชากรมีความสุขน้อยที่สุดจากการจัดอันดับครั้งนี้ สำหรับประเทศทางตะวันตกส่วนใหญ่ทำอันดับได้ไม่ดีนักเช่นอังกฤษอยู่ในอันดับที่ 74 ออสเตรเลียอันดับ 102 และอเมริกาในอันดับที่ 114 สาเหตุที่เป็นเช่นนั้นเพราะประเทศเหล่านั้นมีค่าครองชีพสูงและประชากรใช้ทรัพยากรธรรมชาติปริมาณมหาศาลโดยการจัดอันดับครั้งนี้มีขึ้นเพื่อเป็นอีกทางเลือกหนึ่งนอกจากการจัดอันดับแบบทั่วไปที่มักจะใช้การพัฒนาทางเศรษฐกิจเป็นดัชนีสำคัญ เช่น ตัวเลขมูลค่าผลผลิตมวลรวมภายในประเทศหรือจีดีพีหรือดัชนีการพัฒนามนุษย์ซึ่งหลายคนมองว่าไม่ได้นับรวมถึงเรื่องการพัฒนาอย่างยั่งยืน การพึ่งพาตนเองความพอเพียง ตลอดจนผลกระทบหรือต้นทุนด้านสิ่งแวดล้อม รวมไว้ในการจัดอันดับด้วยนอกจากนี้ตัวเลขจีดีพียังมิอาจบ่งบอกถึงความสุขและสุขภาพที่ดีของประชาชนในประเทศต่างๆอย่างไรก็ตาม นักวิจารณ์บางคนแย้งว่าการจัดอันดับโดยใช้ดัชนีโลกแห่งความสุขของ New Economics Foundation นี้ ละเลยต่อประเด็นเรื่องเสรีภาพทางการเมือง สิทธิมนุษยชนและสิทธิของแรงงานดังจะเห็นได้จากมีประเทศในระบอบคอมมิวนิสต์ติด 10 อันดับแรกอยู่ 2ประเทศคือเวียดนามในอันดับที่ 5 และคิวบาในอันดับที่ 7 อีกด้านหนึ่ง คุณ Andrea Fonseca นักสังคมวิทยาระบุว่าสาเหตุที่ทำให้คอสตาริกาคือประเทศที่มีความสุขที่สุดในโลกก็เพราะชาวคอสตาริกามีมโนภาพที่ดีต่อสังคม เรียกว่ามีเครื่องมือที่ช่วยให้มีความสุขนอกจากนี้คอสตาริกาไม่มีกองทัพทหาร จึงมีกิตติศัพท์เรื่องความสงบสันติตลอดจนมีการปกป้องระบบนิเวศน์อย่างเข้มงวด ภายใต้คำขวัญของประเทศว่า Purelife หรือชีวิตที่บริสุทธิ์นั่นเอง